Kumouksen myrsky
Nyt kumous myrskynä myllertää
 ja kulovalkeena kulkee.
 Nyt vyöryy kansojen tuulispää.
 Nyt työmieskin taistella julkee.

 Nyt oikeus korkeelle kohoaa
 ja valonsa pilvihin nostaa,
 nyt tulena sieltä se putoaa
 ja riistäjäjoukoille kostaa.

 Nyt riistäjä kurjakin ymmärtää,
 kun riistetty omansa ottaa,
 kun oikeus myrskynä myllertää
 ja vihana näyttelee tottaan;

 kun kuulat jo ilmassa viheltää
 ja esteitä eestänsä kaataa,
 kun tykit jo ulvoen jyskähtää
 ja kuolema raivoissaan raataa;

 kun veri jo tulvina virtailee
 ja viha liekkeinä palaa,
 kun tuhannet kentille kaatuilee
 ja verensä hangelle valaa.

 Näin kumous myrskynä myllertää
 ja kulovalkeena kulkee.
 Näin vyöryy kansojen tuulispää.
 Näin työmies taistella julkee.

1923

Valde Wikman